Fil-laboratorji ta’ Malta qed isiru bejn 4 u 5 runs kuljum biex jiġu ttestjati l-iswabs għall-Covid-19, bl-aħħar waħda li ssir f’nofsillejl. Dan qalitu s-Supretendent tas-Saħħa Pubblika, Charmaine Gauci, meta mistoqsija għalfejn xi persuni jistgħu ma jirċevux it-test tagħhom f’inqas minn 24 siegħa. Prof Gauci fakkret li qed isiru ’l fuq minn elf test kuljum, u l-persuni jkunu infurmati bir-riżultat kemm jista’ jkun possibbli permezz ta’ SMS jew email. F’każ ta’ anzjani li m’għandhomx mobile, issir telefonata, iżda Prof Gauci ħeġġet biex fejn hu possibbli minflok jagħtu l-mobile tal-qraba biex il-proċess ikun jista’ jitħaffef. Fakkret li r-riżultati jistgħu jiġu segwiti wkoll online permezz tas-sit elettroniku myhealth , fejn ikunu jidhru r-runs fi x’ħin saru. Ara wkoll: 9 każijiet ġodda ta’ Covid-19 f’Malta – telgħu għal 393